Aku Haus Darahmu

Aku Haus Darahmu (juga disebut Aku Haus Darah Mu) merupakan sebuah filem seram misteri Malaysia 2017 arahan Aidilfitri Mohd Yunos dan tulisan oleh Fairul Nizam Ablah. Ia dibintangi oleh Nad Zainal, Farhanna Qismina, Zoey Rahman dan Deanna Yusoff, mengisahkan tentang Lia dan dua rakannya memulakan perjalanan ke sebuah kampung yang terpencil untuk mengetahui lebih lanjut tentang bentuk tarian yang menghancurkan. Filem ini ditayangkan di pawagam seluruh negara pada 2 Februari 2017.

Sinopsis
Lia, seorang ahli antropologi dalam bidang seni tarian bersama dua rakannya mengunjungi sebuah perkampungan di pedalaman untuk membuat kajian mengenai sejenis tarian yang hampir pupus. Dia dan rakannya sanggup melakukan apa sahaja untuk melengkapkan hasil kajian mereka. Pelbagai peristiwa seram menyelubungi mereka sepanjang kajian mengenai tarian itu dilakukan. Apakah yang sebenarnya berlaku? Adakah tarian itu mempunyai kaitan dengan ilmu hitam?

Pelakon
 Nad Zainal sebagai Lia
 Deanna Yusoff sebagai Cempaka Sulastri
 Zoey Rahman sebagai Arin
 Farhanna Qismina sebagai Ezza
 Amalia Syakirah sebagai Kenanga

Penerbitan
Aku Haus Darahmu diarahkan oleh Aidilfitri Mohd Yunos yang sebelum ini mengarahkan filem Klip 3GP (2011). Penggambaran dijalankan selama 15 hari, di Sabak Bernam, Selangor.

Untuk filem ini, yang juga filem seram pertamanya, Aidilfitri menggunakan tema seram klasik era 1980an, dengan memuatkan elemen lama seperti jalan cerita dan latar belakang. Beliau memastikan prop yang menunjukkan zaman itu seperti kereta, tempat dan lagu, menepati era 80an.

Keluaran dan sambutan
Aku Haus Darahmu ditayangkan di pawagam seluruh negara pada 2 Februari 2017 dan menerima ulasan positif dari pengkritik filem. Shazryn Mohd Faizal dari mStar Online menghuraikan filem ini "memiliki premis menarik untuk diangkat dan tidak mustahil untuk dibawa ke gelanggang filem antarabangsa" sambil mengakui ia gagal membangkitkan rasa seram. Dennis Chua dari New Straits Times mengulas mengenai persembahan Deanna Yusoff dalam filem ini. "Deanna (Yusoff) berjaya keluar dari zon selesanya untuk mempelajari gabungan kaum tradisional Sunda, Mak Yong dan tarian-tarian India klasik. Ia merupakan waktu yang dihabiskan kerana kesempurnaan dan ketekunan Deanna menunjukkan dalam pergerakannya secara semulajadi di skrin.

Rujukan

Pautan luar
 

Filem 2017
Filem Malaysia tahun 2017
Filem seram Malaysia
Filem arahan Aidil Fitri Mohamed Yunos